צייר צבאי

צייר צבאי הוא אמן המתעד את חוויות המלחמה באופן חזותי – בין אם מונה לכך על ידי ממשלה או גוף תקשורתי, ובין אם מיוזמתו האישית – באמצעות רישום, ציור, תחריט, צילום או כל מדיום אמנותי אחר. מטרתו של הצייר הצבאי היא להעניק ביטוי אישי, רגשי ולעיתים חושי לאירועי המלחמה, פרספקטיבה שלרוב אינה באה לידי ביטוי בכתיבה ההיסטורית היבשה או בתיעוד מצולם.Jane Bingham, War and Conflict, Raintree - 2006, pages 30-35Imperial War Museum (IWM), header phrase, "war shapes lives"

ממוזער|צייר צבאי בצרפת הכבושה, 1941

ציירים צבאיים עשויים לפעול במגוון הקשרים: כצופים מן הצד, כחיילים פעילים, או כאמנים שהוזמנו באופן רשמי על ידי רשויות צבאיות או ממשלתיות. בחלק מהמקרים הם פועלים כחלק ממערך ההסברה או התיעוד של המדינה, ולעיתים כיוצרים עצמאיים המתעדים את חוויותיהם האישיות או את עיני רוחם האמנותית.

האופן שבו מתארים אמנים את זירות הקרב, הלוחמים והאזרחים, מעניק פרספקטיבה ייחודית ורגשית לאירועי המלחמה, שלא ניתן להשיגה דרך מצלמה או דיווח עיתונאי. באמצעות עבודותיהם הם מספקים ראי אנושי לסבל, לגבורה, ולעיתים גם לזוועות המלחמה – ומעבירים לדורות הבאים את החוויה האנושית שנלווית לה.U.S. Naval Historical Center (NHHC), "World War II Navy Art: A Vision of History,", 2001

השפעתם של ציירים צבאיים ניכרת לעיתים בדור האמנים שבא אחריהם – כך למשל, ציירים אוסטרלים שפעלו בין מלחמות העולם הושפעו מעבודות האמנות שתיארו את מלחמת העולם הראשונה, ואף אימצו פורמטים ואיקונוגרפיה דומים.Reid, John B. (1977). Australian Artists at War, Vol. 2, p. 5.

ממשלות רבות מינו באופן רשמי אמנים לתפקידים אלו – הן לצורכי תעמולה, הן לצורכי תיעוד היסטורי – אך בנוסף קיימת גם פעילות ענפה מצד אמנים שפעלו באופן עצמאי, בהם לוחמים, עדים, ואף שבויי מלחמה, שתיעדו את תנאי מחייתם ולעיתים אף מונו ל"ציירי מחנה" על ידי קצינים בכירים.

בניו זילנד מקובל לכנות את בעלי התפקיד "אמן צבאי" (army artist), ואילו בארצות הברית נפוץ השם "אמן קרבי" (combat artist) לתיאור תפקיד זה."With Sketchpads and Guns, Semper Fi";

 קישורים חיצוניים 

 הערות שוליים 

קטגוריה:אמני מלחמה